cyanic-selkie/wikianc huggingface dataset:
பா. தாவூத் ஷா
இளமை
கும்பகோணம் நாச்சியார்கோயிலை அடுத்த கீழ்மாந்தூர் என்னும் சிற்றூரில் 1885-ஆம் ஆண்டு மார்ச் 29-ஆம் தேதி, பாப்பு ராவுத்தர்-குல்சும் பீவி இணையருக்கு மகனாகப் பிறந்தவர் அல்ஹாஜ் பா.தாவூத்ஷா. அந்தக் காலத்தில் கிழ்மாந்தூர் "நறையூர்' என்று அழைக்கப்பட்டது. எனவே இவர் "நறையூர் தாவூத்ஷா' என அழைக்கப்பட்டார். நாச்சியார் கோயிலில் இருந்த ஒரு திண்ணைப் பள்ளியில் படிப்பைத் தொடங்கி, பின்னர் கும்பகோணம் "நேடிவ்' உயர்நிலைப் பள்ளியில் உயர் கல்வியை முடித்தார். உயர்நிலைப் பள்ளியில் படித்துக்கொண்டிருந்தபோது கணித மேதை ராமானுஜம் உற்ற நண்பரானார். சென்னை மாநிலக் கல்லூரியில் பட்டப்படிப்பின்போது அவருக்குத் தத்துவப் பாடம் கற்பித்தவர் முன்னாள் இந்தியக் குடியரசுத் தலைவராக இருந்த டாக்டர் சர்வபள்ளி ராதாகிருஷ்ணன். அப்போது அவருக்குத் தமிழ்ப் பேராசிரியராக இருந்தவர் உ. வே. சாமிநாதையர். கல்லூரியில் கட்டுரை, பேச்சுப் போட்டிகளில் வென்று பரிசுகளைக் குவித்தார். தமிழ்ச் சங்கத் தேர்வில் முதல்நிலை பெற்று தங்கப் பதக்கத்தை வென்றார் அவர். உ.வே.சா அவர்களின் அன்புச் சீடராக இருந்ததால் பா. தாவூத் ஷாவின் உரைநடையில் தமிழ் தாத்தாவின் சாயலைக் காணலாம் என்பது ஆய்வாளர்களின் கருத்து. மதுரைத் தமிழ்ச் சங்க பொன்விழா மலரில் 'இஸ்லாம்' என்ற தலைப்பில் அவர் எழுதிய கட்டுரை பரவலான வரவேற்பைப் பெற்றது. 1909-ஆம் ஆண்டு "சபுரா' என்ற பெண்ணைத் திருமணம் செய்துகொண்டார். 1912-ஆம் ஆண்டில் நாச்சியார் கோயிலிலேயே முதன் முதலில் பி.ஏ. பட்டம் பெற்றவர் இவர்தான். மதுரை தமிழ்ச் சங்கத்தில் தேர்வு எழுதி முதல் மாணவனாகத் தங்கப்பரிசும் பெற்றார். 1915-இல் இவருடைய மனைவியை இழந்தார். ஆட்சியர் பணிக்குத் தேவையான துறைத் தேர்வெழுதி 1917-ல் துணை நீதிபதியாக பணியாற்றினார். பின்பு மைமூன் பீவி என்பவரை மறுமணம் செய்து கொண்டார் ஒன்பது ஆண்டுகள் வரை அரசுப் பணியில் இருந்தார். கிலாபத் இயக்கத்தில் ஈடுபடவேண்டிய காரணத்தால் பணியை விட்டு வெளியேறினார்
இந்திய விடுதலைப் போரில் பங்கு
1921 இல் விழுப்புரத்தில் துணை நீபதியாக (சப் மாஜிஸ்ட்ரேட்டாக) இருந்தபோது கிலாபத் இயக்கக் காரணத் தாலும் இஸ்லாம் ஆர்வத்தாலும் உதறித் தள்ளி விட்டு வெளியேறினார். அப்பொழுது இவரின் பெயர் உதவி ஆட்சியர்(டெபுட்டி கலெக்டர்)பணிக்கு உயர்த்தப்பட வேண்டிய பரிந்துரையில் பதிவு செய்யப்பட்டிருந்தது.
தாவூத்ஷா, இந்திய விடுதலைப் போரில் பங்கு கொண்டு, ஊர் ஊராகச் சென்று உரையாற்றினார். 1934-ஆம் ஆண்டில் காங்கிரஸ் பிரசாரத்திற்காக "தேச சேவகன்' என்ற வார இதழை சென்னையில் நடத்தினார். உரையாற்றுவதில் வல்லுநராக இருந்த தாவூத்ஷா, சென்னை நகரத் தெருக்களிலும், வெளியூரிலும் கூட்டங்கள் நடத்தி, மகாத்மா காந்தியின் கொள்கைகளையும் தேச விடுதலையின் அவசியத்தையும் தெளிவுபடப் எடுத்துச் சொல்லி வந்தார். அவரின் கடுமையான உழைப்பினால், சென்னை மாவட்டக் காங்கிரஸின் தலைவரானார். பிறகு சென்னை நகரசபையின் நகரத் தந்தையாகவும் நியமிக்கப்பட்டார். மூதறிஞர் ராஜாஜி, சேலம் மருத்துவர் பெ. வரதராஜுலு நாயுடு, மறைமலையடிகள், திரு. வி. க. போன்றோருடன் நெருங்கிய நட்பு கொண்டிருந்தார்.
உரை திறன்
நபிகள் நாயகம் பிறந்த நாள் விழாக்களில் பல ஊர்களில் பல மேடைகளில் தொடர்ந்து பேசிவந்திருக்கிறார். அதுமட்டுமல்லாமல், கம்பராமாயணம் சொற்பொழிவும் செய்துவந்தார். இதனால் மக்கள் இவரை, "இராமாயண சாயபு' என்றே அழைத்தனர்.
இதழாசிரியர்
1920-இல் "தத்துவ இஸ்லாம்" என்ற பெயருடன் மாதப் பத்திரிகை ஒன்றை வெளியிட்டார். இந்த இதழ் 1923 ஜனவரியில் "தாருல் இஸ்லாம்" என்று மாற்றப்பட்டது. "தாருல் இஸ்லாம்' என்றால் "முஸ்லிம் உலகம்" என்று பொருள். 1922 பிப்ரவரி மாதம் லண்டனுக்கு சமய உரையாற்றச் சென்றார். அங்கே "இஸ்லாமிய ரெவ்யூ' என்ற ஆங்கிலப் பத்திரிகையின் ஆசிரியராகப் பணியாற்றினார்.
சென்னையில் "கார்டியன்' என்ற அச்சகத்தை தாவூத்ஷா விலைக்கு வாங்கினார். சொந்த அச்சகம் வந்ததும் தாருல் இஸ்லாம் வார இதழாக மாற்றப்பட்டது. 1934-இல் இருமுறை இதழாக வெளிவந்தது. பிறகு நாளிதழாக மாற்றப்பட்டது. 1941-ஆம் ஆண்டு சென்னையில் முஸ்லிம் லீக் மாநாடு நடந்தபோது காலை, மாலை என இரு வேளையும் வெளியான ஒரே இதழ் "தாருல் இஸ்லாம்' ஒன்றுதான். இவ்விதழ் மியான்மர், மலேசியா, சிங்கப்பூர், இலங்கை ஆகிய நாடுகளுக்கு ஆயிரக்கணக்கில் விற்பனையாயின.
1920 ஆம் ஆண்டில் 64 பக்கங்களுடன் வெளிவந்த தாருல் இஸ்லாம் இதழ், பல புதிய இதழ்களின் தோற்றத்திற்கு உந்துசக்தியாக அமைந்தது. தலையங்கங்கள். அரிமாநோக்கு, கண்ணோட்டம், அரசியல், ஆன்மீகம், அறிவியல், சட்ட, மருத்துவக் கட்டுரைகள், கவிதை, கதை, தொடர்கதை, கேள்வி - பதில், வாசகர் கடிதம், துணுக்குகள் முதலான பல்சுவை அம்சங்களுடன் பவனி வந்தது தாருல் இஸ்லாம்.
இதழில் 'எங்கேனும் ஓரெழுத்துப் பிழையேனும் கண்டு பிடித்துத் தருவோர்க்கு இரண்டணா அஞ்சல் தலை பரிசு' என்று அறிவித்ததார். மேலும் தம் பத்திரிகையில் அச்சுப்பிழை திருத்துவதற்கென்றே புலவர் செல்வராஜ் என்ற தமிழ்ப் புலவரையே நியமித்தும் வைத்திருந்தார்.
இடைக்காலத்தில் இதழ் தொழில் நட்டமடைந்ததால், 1947-இல் மாத இதழாக வெளியிட்டார். திரைப்பட விமர்சனம், திரைச் செய்திகள், கலைஞர்களின் பேட்டி ஆகியவையும் அதில் வெளிவந்தன. இஸ்லாமியர் ஒருவர் நடத்தும் பத்திரிகையில் திரைச்செய்திகள் வெளிவருவது அந்தக் காலத்தில் அதிசயமாகப் பேசப்பட்டது. தமது 70-வது வயதில் தாருல் இஸ்லாம் இதழை நிறுத்திவிட்டார்.
எழுத்து
1934-ஆம் ஆண்டு அரசியல் சீர்திருத்தங்கள் பற்றி "வரலாற்று தொகுப்பு' என்ற நூலை வெளியிட்டார். 1937-இல் "எல்லைப்புற காந்தி கான் அப்துல் கஃப்ஃபார் கான்' என்ற நூலை சத்தியமூர்த்தியின் முன்னுரையுடன் புத்தகமாக வெளியிட்டார்.
1905-ஆம் ஆண்டு நாச்சியார்கோயிலில் "சுதேச நன்னெறிச் சங்கம்' என்ற சங்கத்தைத் தொடங்கி ஒரு நூலகம் நடத்தினார். அவருடைய சொற்பொழிவுகளை 1919-ஆம் ஆண்டு ஜனவரி 1 முதல் "கமலம்' என்ற பெயரில் சிறு சிறு வெளியீடுகளாக வெளியிட்டார்.இவர் எழுதிய முஹம்மது நபியின் வாழ்க்கை வரலாறு, அபூபக்கர் சித்திக்' என்ற இவருடைய நூல்கள் பள்ளிகளில் இடம்பெற அரசாங்கம் அனுமதி அளித்தது.
மறைவு
தமிழ் எழுத்தாளர் சங்கம் தாவூத்ஷாவின் தமிழ்ப் பணியைப் பாராட்டி 1963 இல் கேடயம் வழங்கிச் சிறப்பித்தது. சிறந்த பத்திரிகை ஆசிரியராகவும், எழுத்தாளராகவும், சீர்திருத்தவாதியாகவும், சிறந்த சொற்பொழிவாளராகவும் திகழ்ந்த தாவூத்ஷா, 1969-ஆம் ஆண்டு பிப்ரவரி 24-அன்று சென்னையில் தன்து 84-ஆம் வயதில் காலமானார். சென்னை மாநகராட்சி அவருடைய மறைவுக்கு இரங்கல் தீர்மானம் நிறைவேற்றியது. நகரமன்ற உறுப்பினராக இருந்த ரங்கூன் சுலைமான் தீர்மானத்தை முன்மொழிந்து பேசினார். பாலர் அரங்கம் என முன்னர் அழைக்கப்பட்ட கலைவாணர் அரங்கில் இரங்கல் கூட்டம் ஒன்றும் நடத்தப் பட்டது. அன்றைய அமைச்சர் சாதிக் பாட்சா, சட்டமன்ற உறுப்பினர் ரவண சமுத்திரம் பீர் முஹம்மது, பேராசிரியர் கா. அப்துல் கபூர் முதலானோர் உரையாற்றினர்.
வெளி இணைப்புகள்
பகுப்பு:சமூக சேவகர்கள் பகுப்பு:1885 பிறப்புகள் பகுப்பு:1969 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:தமிழ் எழுத்தாளர்கள் பகுப்பு:தமிழ் ஆன்மிக எழுத்தாளர்கள் பகுப்பு:பத்திரிகையாளர்கள்
கோளப்பாறை ஊராட்சி
கோளப்பாறை ஊராட்சி (Kolaparai Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள திருக்கோவிலூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1448 ஆகும். இவர்களில் பெண்கள் 724 பேரும் ஆண்கள் 724 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வில்லிபுத்தூரார்
இவர் அருணகிரிநாதருடன் வாதங்களில் ஈடுபட்டவர் என்பதால் அவர் வாழ்ந்த 15 ஆம் நூற்றாண்டே வில்லிபுத்தூராரது காலம் என்று கணிக்கப்படுகின்றது.
இவற்றையும் பார்க்கவும்
பகுப்பு:தமிழ் இலக்கியம் பகுப்பு:தமிழ்ப் புலவர்கள் பகுப்பு:இந்து சமயப் பெரியார்கள் பகுப்பு:வைணவ அடியார்கள் பகுப்பு:பிறமொழி-தமிழ் மொழிபெயர்ப்பாளர்கள் பகுப்பு:சமயத் தமிழ் மொழிபெயர்ப்பாளர்கள்
பத்கி நதி
பத்கி நதி (Budki Nadi) (பஞ்சாபி: ਬੁਦਕੀ ਨਦੀ) இந்தியாவின் பஞ்சாப் மாநிலத்தில் பருவகாலங்களில் ஏற்படும் பருவமழையால் தோன்றிப் பாய்கின்ற ஒரு சிற்றாறு ஆகும். சில நேரங்களில் இது பத்கி மலையருவி என்றும் அழைக்கப்படுகிறது. இமயமலைத் தொடரின் வெளிப்பகுதியிலுள்ள சிவாலிக் மலைத் தொடரில் உற்பத்தியாகி தென்மேற்கு திசையில் பாய்ந்து இறுதியில் சத்லச் ஆற்றுடன் கலக்கிறது.
சுக் ராவ் நீரோடை
பத்கி நதியின் கிளை ஆறான சுக் ராவ் நீரோடை இப்பகுதியிலுள்ள மற்றொரு சிற்றாறு ஆகும். இந்த ஆறு சுக் மலையருவி என்ற பெயராலும் அழைக்கப்படுகிறது.
பத்கி கால்வாய் பாலம்
சத்லச் ஆற்று நீர் நன்கு பரவிப் பாய்வதற்காக சர்ரிந்து கால்வாய் 1882 இல் கட்டப்பட்டது. பத்கி நதியின் குறுக்கே இப்பாதை அமைந்ததால் அந்நதியின் நீரோட்டத்தைப் பாதித்தது. எனவே பத்கி நதியின் திரண்ட வெள்ளம் தொடர்ந்து தடையின்றி பாய்வதை உறுதி செய்வதற்காக ஒரு கால்வாய் பாலம் உயர்த்தி கட்டப்பட்டது. அந்நேரத்தில் பத்கி நதி மற்றும் அதன் கிளை ஆறான சுக் ராவ் நீரோடை ஆகிய இரண்டு ஆறுகளின் நீரையும் இக்கால்வாய் ஒருங்கிணைக்கிறது.
மேற்கோள்கள்
பகுப்பு:பஞ்சாப் (இந்தியா) ஆறுகள்
கார்ல் லாண்ட்ஸ்டெய்னெர்
கார்ல் லாண்ட்ஸ்டெய்னர் (Karl Landsteiner, சூன் 14, 1868 - சூன் 26, 1943) ஆஸ்திரிய நாட்டைச் சேர்ந்த உயிரியல் வல்லுநரும் மருத்துவரும் ஆவார். குருதி வகைகளைக் கண்டறிந்தமைக்காக இவர் உலகெங்கிலும் அறியப்படுகிறார். இதற்காக 1930 ஆம் ஆண்டு இவருக்கு நோபல் பரிசு வழங்கப்பட்டது. மேலும் இவர் 1909 ஆம் ஆண்டு இர்வின் பாப்பருடன் இணைந்து போலியோ வைரசையும் கண்டறிந்தார்.
1900 ஆம் ஆண்டில் லாண்ட்ஸ்டெய்னர் இரு வேறு மனிதர்களின் இரத்தத்தைக் கலக்கும் போது சில உறைவதையும் சில உறையாதிருப்பதையும் கண்டுற்றார். மேற்கொண்டு இதை ஆராய்ந்ததில் அவர் ABO குருதி வகை அமைப்பைக் கண்டறிந்து லாண்ட்ஸ்டெய்னர் விதிகள் என அறியப்படும் ஒப்பற்ற இரு விதிகளை அளித்தார். இவருடைய இந்தக் கண்டுபிடிப்பே நியூயார்க்கில் நடத்தப்பட்ட முதல் வெற்றிகரமான குருதியேற்றத்திற்கு வழிகோலியது.
மேற்கோள்கள்
பகுப்பு:குருதி பகுப்பு:மருத்துவ வரலாறு பகுப்பு:அறிவியலாளர்கள் பகுப்பு:1868 பிறப்புகள் பகுப்பு:1943 இறப்புகள் பகுப்பு:நோபல் மருத்துவப் பரிசு பெற்றவர்கள்
ஜௌகர்
சௌகர் அல்லது ஜௌகர், சௌகடு, ஜௌகட் (Jaugarh or Jaugada), இந்தியாவின் ஒடிசா மாநிலத்தில் கஞ்சாம் மாவட்டத்தில் அமைந்த பழைய சிதிலமடைந்த கோட்டை ஆகும். இங்கு பேரரசர் அசோகர் நிறுவிய பெரும் பாறைக் கல்வெட்டு உள்ளது. இது பெர்காம்பூருக்கு வடமேற்கே 35 கிலோ மீட்டர் தொலைவிலும், மாநிலத் தலைநகரம் புவனேஸ்வருக்குத் தென்மேற்கே 160 கிலோ மீட்டர் தொலைவிலும் உள்ளது. அசோகர் கைப்பற்றிய கலிங்க நாட்டின் கோட்டை இவ்விடத்தில் இருந்தது. அசோகரின் கல்வெட்டால் இவ்வூர் புகழ் பெற்றது.
இக்கல்வெட்டு கிமு 250-இல் அசோகரால் நிறுவப்பட்ட பெரும் பாறைக் கல்வெட்டாகும். இக்கல்வெட்டில் 16 சொற்றொடர்கள் உள்ளன. இதன் வடகிழக்கே 250 கிலோ மீட்டர் தொலைவில் அமைந்த அசோகரின் தௌலி கல்வெட்டைப் போன்றே இதுவும் பிராமி எழுத்தில் உள்ளது.
வெளி இணைப்புகள்
பகுப்பு:இந்தியக் கல்வெட்டுகள் பகுப்பு:கஞ்சாம் மாவட்டம் பகுப்பு:அசோகரின் கல்வெட்டுக்கள் பகுப்பு:மௌரியப் பேரரசு
மடத்துபட்டி ஊராட்சி
மடத்துபட்டி ஊராட்சி (Madathupatty Gram Panchayat), தமிழ்நாட்டின் திருநெல்வேலி மாவட்டத்தில் உள்ள சங்கரன்கோயில் வட்டாரத்தில் அமைந்துள்ளது. இந்த ஊராட்சி, வாசுதேவநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3516 ஆகும். இவர்களில் பெண்கள் 1816 பேரும் ஆண்கள் 1700 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பொம்மசமுத்ரம் ஊராட்சி
பொம்மசமுத்திரம் ஊராட்சி (Bommasamudram Gram Panchayat), தமிழ்நாட்டின் நாமக்கல் மாவட்டத்தில் உள்ள எருமபட்டி வட்டாரத்தில் அமைந்துள்ளது. இந்த ஊராட்சி, சேந்தமங்கலம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1907 ஆகும். இவர்களில் பெண்கள் 908 பேரும் ஆண்கள் 999 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சசிபெருமாள்
'''செ. க. சசிபெருமாள்''', (இறப்பு: 31 சூலை 2015, அகவை 59), தமிழ்நாட்டின் சேலம் மாவட்டத்தைச் சேர்ந்தவர். முப்பது ஆண்டுகளாக தமிழ்நாட்டில் முழு மதுவிலக்கு கோரி போராடிய காந்தியவாதி ஆவார். நீண்ட காலமாகத் தமிழகத்தில் மதுவிலக்கை நடைமுறைப்படுத்தக் கோரி உண்ணா நோன்பு போராட்டங்களை நடத்தியவர்.
பொன். செல்வராசா
பொன்னம்பலம் செல்வராசா (Ponnambalam Selvarasa) இலங்கைத் தமிழ் அரசியல்வாதியும், இலங்கைத் தமிழரசுக் கட்சியின் நாடாளுமன்ற உறுப்பினரும் ஆவார்.
சசிபெருமாள்
2014ஆம் ஆண்டில் சென்னை, வள்ளுவர் கோட்டத்தில், முழு மதுவிலக்கு கோரி 36 நாட்கள் உண்ணாநோன்பு இருந்தவர்.
பொன். செல்வராசா
அரசியலில்
செல்வராசா தமிழர் விடுதலைக் கூட்டணியின் சார்பில் மட்டக்களப்பு மாவட்டத்தில் 1994 நாடாளுமன்றத் தேர்தலில் போட்டியிட்டு, நாடாளுமன்றத்திற்குத் தெரிவானார். 2000 ஆம் ஆண்டுத் தேர்தலில் போட்டியிட்டுத் தோல்வியடைந்தார்.
சசிபெருமாள்
இறுதியாக 31 சூலை 2015 அன்று கன்னியாகுமரி மாவட்டம், மார்த்தாண்டம் அருகே தமிழ்நாடு – கேரள எல்லை அருகே உண்ணாமலைக் கடை என்ற ஊரில் கல்வி நிறுவனங்களுக்கும், வழிபாட்டுத்தலங்களுக்கும் அருகிலுள்ள மதுக்கடையை மூடக்கோரி, இருநூறு அடி உயர அலைபேசி கோபுரத்தின் உச்சிமீது ஏறிப் போராடிய போது இவர் உயிரிழந்தார். காவல் துறை சசிபெருமாளின் மரணத்தை தற்கொலை வழக்காக பதிவு செய்தது.
பொன். செல்வராசா
அரசியலில்
2001 ஆம் ஆண்டில் தவிகூ, தமிழ் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம் ஆகியன இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை நிறுவினர். செல்வராசா மட்டக்களப்பு மாவட்டத்தில் ததேகூ சார்பில் 2010 நாடாளுமன்றத் தேர்தலில் போட்டியிட்டு மீண்டும் நாடாளுமன்றம் சென்றார்.
சசிபெருமாள்
சசிபெருமாளுக்கு மகிழம் அம்மாள் என்ற மனைவியும், இரண்டு மகன்களும் ஒரு மகளும் உள்ளனர்.
வெளி இணைப்புகள்
பகுப்பு:2015 இறப்புகள் பகுப்பு:தமிழ்நாட்டின் மது எதிர்ப்புப் போராளிகள் பகுப்பு:காந்தியவாதிகள்
ஞானாலயா ஆய்வு நூலகம்
ஞானாலயா ஆய்வு நூலகம், புதுக்கோட்டைக்கருகிலுள்ள திருக்கோகர்ணம் என்ற ஊரில் உள்ள தமிழ்நாட்டின் இரண்டாவது பெரிய தனியார் நூலகமாகும். இது 1959 ஆம் ஆண்டு நூறு புத்தகங்களுடன் தொடங்கப்பட்டது. இந்நூலகத்தில் தற்சமயம் சுமார் 90,000 புத்தகங்கள் உள்ளன. இவை தவிர முக்கிய ஆவணங்களும், அரிய புகைப்படங்களும், பிரசுரமாகாத பிரபல அறிஞர்களின் கையெழுத்து கடிதங்களும் உள்ளன. 1920 முதல் 2010 வரை வெளியான தமிழ் இலக்கிய சிற்றிதழ்கள் மிக அதிக அளவில் உள்ளன. இந்நூலகம் அரிய முதல் பதிப்புகளைக் கொண்டுள்ள இந்தியாவிலுள்ள பெரிய தனியார் நூலகங்களில் ஒன்றாகும். இந்த நூலகத்தை ஞானாலயா கிருஷ்ணமூர்த்தி அவர்கள் அவரது மனைவி டோரதியுடன் இணைந்து நடத்தி வருகிறார்.
வரலாறு
ஞானாலயாவின் தந்தையார் பாதுகாத்து வைத்திருக்கும் படி கொடுக்கப்பட்ட 100 நூற்களுடன் இந்த நூலகம் தொடங்கியது. அரிய நூல்களின் மதிப்பை உணர்ந்த ஞானாலயா பல இடங்களுக்குச் சென்று அரிய நூல்களைச் சேகரித்தார். இவரது மனைவி டோரதியும் இணைந்து நூற் சேகரிப்பில் ஈடுபட்டனர்.
அமைப்பு
இரு தளங்களில் இந்நூலகம் செயல்பட்டு வருகிறது. இரண்டாவது தளத்தில் அறிஞர்கள், ஆய்வாளர்கள் சந்திப்பிற்கான கூடம் உள்ளது. நூலகத்தில் உள்ள நூல்களுக்கு எண்ணிடப்பட்டு ஒவ்வொரு அலமாரியிலும் அந்த பட்டியல் வைக்கப்பட்டுள்ளது. பட்டியலை வைத்து, நூலக உதவியாளர் உதவியுடன் தேவைப்படும் நூலை எடுத்துப் படிக்கும் வசதி உள்ளது.
குறிப்பிடத்தக்கவை
கீழ்க்கண்டவை உள்ளிட்ட பல குறிப்பிடத்தக்க அரிய நூல்களும், இதழ்களும் இந்நூலகத்தில் உள்ளன. 100 வருடங்களுக்கு முந்தைய 400 நூல்கள் இங்கு உள்ளன. 1578-இல் தமிழில் அச்சான முதல் நூலான தம்பிரான் வணக்கம் செராக்ஸ் பிரதி தமிழ்நாட்டில் இரண்டே இடங்களில் உள்ளன. அவற்றில் ஒன்று இந்நூலகம் ஆகும்.
முதல் பதிப்புகள்
தமிழில் 70,000 நூல்களும், ஆங்கிலத்தில் 15,000 நூல்களும் உள்ள இந்நூலகத்தில் சென்ற நூற்றாண்டில் பதிப்பிக்கப்பட்ட முக்கியமான நூல்களின் அரிய முதல் பதிப்புகளைக் காணமுடியும். அவற்றில் கீழ்க்கண்ட நூல்கள் அடங்கும்.
புத்தகம் பூத்த பொய்கை
புத்தகம் பூத்த பொய்கை என்ற தலைப்பிலான நூல் ஞானாலயா கிருஷ்ணமூர்த்தி டோரதி இணையரின் பவள விழா மலராகும். இந்நூலில் ஞானாலயா நூலகம் உருவான வரலாறு, அந்நூலகத்தைப் பற்றி முக்கிய பிரமுகர்களும், ஊடகங்களும் வெளியிட்ட செய்திகள், இலட்சத்திற்கும் மேற்பட்ட நூல்கள் சேகரிக்கப்பட்ட விதம் உள்ளிட்ட அனைத்தையும் பற்றி கிருஷ்ணமூர்த்தி மற்றும் பிறரால் எழுதப்பட்ட கட்டுரைகளையும், பல துறையைச் சார்ந்த அறிஞர்கள் இலக்கியம், வரலாறு, சமயம், கலை, கல்வெட்டு உள்ளிட்ட தலைப்புகளில் எழுதிய கட்டுரைகளையும் கொண்டு அமைந்துள்ளது.
நெஞ்சையள்ளும் ஞானாலயா
நெஞ்சையள்ளும் ஞானாலயா என்ற நூலில் இந்நூலகத்திற்கு வந்து பாராட்டியவர்களின் கருத்துக்களைக் கொண்டு அமைந்துள்ளது. பிரபலமான எழுத்தாளர்கள், அரசியல்வாதிகள், தொழிலதிபர்கள், இலக்கியவாதிகள் உள்ளிட்ட அனைத்து தரப்பினரும் தந்துள்ள பதிவுகளைக் காணும்போது இந்நூலகத்தின் இன்றியமையாமையை உணரமுடிகிறது.
வெளி இணைப்புகள்
பகுப்பு:தமிழ்நாட்டு நூலகங்கள்
இந்தியப் பஞ்சம், 1899–1900
இந்தியப் பஞ்சம், 1899–1900 (Indian famine of 1899–1900) பிரித்தானிய இந்தியாவின் வடக்கு மற்றும் மேற்குப்பகுதிகளைப் பாதித்த ஒரு பெரும் பஞ்சமாகும். இப்பஞ்சத்தால் மொத்தம் 12,30,000 சதுர கிமீ நிலப்பரப்பும் 5.95 கோடி மக்களும் பாதிக்கப்பட்டனர். மத்திய மாகாணங்களும் பெராரும், மும்பை மாகாணம், ஆஜ்மெர்-மெர்வாரா, பஞ்சாப்பின் ஹிசார் ஆகிய பிரித்தானிய இந்தியப் பகுதிகள் இப்பஞ்சத்தால் கடுமையாக பாதிக்கப்பட்டன. ராஜபுதானா முகமை, மத்திய இந்திய முகமை, ஐதராபாத், கத்தியவார் முகமை போன்ற சமஸ்தானங்களையும் இப்பஞ்சம் தாக்கியது. இவை தவிர வங்காள மாகாணம், சென்னை மாகாணம், வடமேற்கு எல்லைப்புற மாகாணங்கள் ஆகியவற்றின் சில பகுதிகளும் கடுமையாக பாதிக்கப்பட்டன.
1896–97 பஞ்சத்தினால் பாதிக்கப்பட்ட பகுதிகளில் பெரும்பாலானவற்றை இப்பஞ்சம் மீண்டும் கடுமையாகப் பாதித்தது. முந்தைய பஞ்சத்தைப் போலவே இப்பஞ்சத்திற்கு முன்பும் பருவமழை பொய்த்து வறட்சி நிலவியது. இந்தியாவின் பிற பகுதிகளில் உணவு தானியங்களின் விளைச்சல் வெகுவாகக் குறைந்ததால், மாகாணங்களுக்கிடையே வழக்கமாக நடைபெறும் தானிய வர்த்தகம் பாதிக்கப்பட்டது; பற்றாக்குறையும் கூடியது.
பஞ்சத்தினால் இறந்தவர் எண்ணிக்கை அதிக அளவில் இருந்தது. ஏறக்குறைய தக்காணத்தில் 1,66,000 பேரும் மும்பை மாகாணத்தில் 4,62,000 பேரும் மாண்டனர். பிரித்தானிய ஆட்சிப் பகுதிகளில் மட்டும் குறைந்தபட்சம் 10 லட்சம் பேர் பட்டினி மற்றும் தொற்று நோய்களால் மடிந்தனர். பல மில்லியன் கால்நடைகளும் மடிந்தன. இந்தியா முழுவதும் இப்பஞ்சத்தினால் உயிரிழந்தவர்களின் எண்ணிக்கை குறித்த கணிப்புகள் மாறுபடுகின்றன. பத்து லட்சம் முதல் நாற்பந்தைந்து லட்சம் பேர் இதனால் மடிந்திருக்கலாம் என கணிப்புகள் கூறுகின்றன.
மேற்கோள்கள்
பகுப்பு:பிரித்தானிய இந்தியாவில் பஞ்சம் பகுப்பு:1899 நிகழ்வுகள் பகுப்பு:1900 நிகழ்வுகள்
கற்பகம் உயர்கல்விக் குழுமம்
வெளி இணைப்புகள்
பகுப்பு:தமிழ்நாட்டுப் பல்கலைக்கழகங்கள் பகுப்பு:கோயம்புத்தூரிலுள்ள பல்கலைக்கழகங்களும் கல்லூரிகளும்‎ பகுப்பு:நிகர்நிலைப் பல்கலைக்கழகங்கள்
முருக்கங்குடி பிடாரியார் கோயில்
முருக்கங்குடி பிடாரியார் கோயில் தமிழ்நாட்டில் பெரம்பலூர் மாவட்டம், முருக்கங்குடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய இலக்கியங்கள்
இந்திய இலக்கியம் (Indian literature) என்பது 1947 வரை இந்தியத் துணைக் கண்டத்திலும் அதன்பின் இந்தியக் குடியரசில் உருவாக்கப்பட்ட இலக்கியங்களைக் குறிக்கிறது. இந்தியக் குடியரசில் 22 அதிகாரப்பூர்வமாக அங்கீகரிக்கப்பட்ட மொழிகள் உள்ளன.
ஆரம்ப காலங்களில் இந்திய இலக்கியங்கள் வாய்மொழியாகவே கடந்துவந்துள்ளன. 1500-1200 காலகட்டத்தில் இருக்கு வேதம் வாயிலாக சமஸ்கிருத இலக்கியம் வாய்மொழி இலக்கியமாகத் துவங்கியது. இது கிமு 1500-1200 காலகட்டத்தின் இலக்கியங்களின் தொகுப்பாகும். இது கிமு 1500-1200 காலகட்டத்தின் இலக்கியங்களின் தொகுப்பாகும். சமசுகிருத இதிகாசங்களான இராமாயணம் மற்றும் மகாபாரதம் ஆகியவை பின்னர் குறியிடப்பட்டு கிமு 2 ஆம் மில்லினியத்தின் இறுதியில் தோன்றின. கிமு முதல் மில்லினியத்தின் முதல் சில நூற்றாண்டுகளில் பாரம்பரிய சமசுகிருத இலக்கியம், பாலி நியதி மற்றும் தமிழ் சங்க இலக்கியம் போன்றவை வேகமாக வளர்ந்தது. அதைத் தொடர்ந்து இடைக்காலத்தில், கன்னடம் மற்றும் தெலுங்கில் இலக்கியங்கள் முறையே 9 மற்றும் 10 ஆம் நூற்றாண்டுகளில் தோன்றின. பின் மராத்தி, குஜராத்தி, அசாமி, மைதிலி, ஒடியா, பெங்காலி போன்ற மொழிகளின் வளர்ச்சி உண்டாகத் தொடங்கின. அதன்பிறகு இந்தி, பாரசீகம் மற்றும் உருது ஆகிய மொழிகளின் பல்வேறு மொழிகளிலும் இலக்கியங்கள் தோன்றத் தொடங்கின. 20 ஆம் நுற்றாண்டின் தொடக்கத்தில் பெங்காலி மொழிக்கவிஞரான இரவீந்திரநாத் தாகூர் இலக்கியத்திற்கான முதல் நோபல் பரிசைப் பெற்றார். இந்திய இலக்கிய உலகில் இரண்டு பெரும் இலக்கிய விருதுகள் வழங்கப்படுகின்றன. அவை, சாகித்ய அகாதமி விருது மற்றும் ஞானபீட விருது. இந்தி மற்றும் கன்னடத்தில் தலா எட்டு ஞானபீட விருதுகளும், பெங்காலி மற்றும் மலையாளத்தில் ஐந்தும், ஒடியா, குஜராத்தி, மராத்தி, தெலுங்கு மற்றும் உருது ஆகிய மொழிகளில் நான்கும், அசாமி, கொங்கணி மற்றும் தமிழ் ஆகிய மொழிகளில் தலா இரண்டும், சமசுகிருதம் மற்றும் காஷ்மீரியில் தலா ஒன்றும் ஞானபீட விருதுகள் வழங்கப்பட்டுள்ளன.
வேத இலக்கியம்
இந்துக்களின் புனிதங்களை உள்ளடக்கிய சமசுகிருத தொகுப்புகளை வேதம் என்கிறோம். வேதங்கள், உபநிடதங்கள் போன்றவை சமசுகிருதத்தில் எழுதப்பட்ட ஆரம்பகால படைப்புகளின் எடுத்துக்காட்டுகளாகும். மேலும், சுல்பா சூத்திரங்கள், அவை வடிவவியலின் ஆரம்பகால நூல்களில் சில.
சமசுகிருத வீர காவியம்
வியாசர் எழுதிய மகாபாரதமும் வால்மீகி எழுதிய இராமாயணமும் சமசுகிருதத்தில் எழுதப்பட்ட இதிகாசங்களாகக் கருதப்படுகின்றன.
தொன்மையான சமசுகிருத இலக்கியம்
தொன்மையான இலக்கியமாக காளிதாசன் எழுதிய இரகுவம்சம் போற்றப்படுகிறது. பாணினியின் அஷ்டாத்தியாயீ சமசுகிருத மொழியின் இலக்கணத்தையும் ஒலியியலையும் விளக்குகிறது. மனுதரும சாத்திரம் இந்துத்துவத்தின் முக்கியமாக இருக்கிறது. காளிதாசன் பெரும்பாலும் சமசுகிருத இலக்கியத்தில் மிகப் பெரிய நாடக ஆசிரியராகவும், சமசுகிருத இலக்கியத்தில் சிறந்த கவிஞர்களில் ஒருவராகவும் கருதப்படுகிறார்; அபிஞான சாகுந்தலம் மற்றும் மேகதூதம் முறையே காளிதாசனின் மிகவும் பிரபலமான நாடகம் மற்றும் கவிதைகளாகும். மேலும் சூத்திரகரின் மிருச்சகடிகம், பாஸரின் சொப்னவாசவதத்தம் மற்றும் ஹர்ஷரின் ரத்னாவளி மிக முக்கிய இலக்கியங்களாகும். அதற்கு பின் படைக்கப்பட்ட ஜெயதேவரின் கீத கோவிந்தம், சாணக்கியரின் அர்த்தசாஸ்திரம் மற்றும் வாத்சாயனிரின் காம சூத்திரம் ஆகியவை சிறப்பு வாய்ந்தவை.
பிராகிருத இலக்கியம்
சைன பிராகிருதம் (அர்த்தமகதி), பாளி, காந்தாரி, மகாராட்டிரி மற்றும் சௌரசேனி போன்றவை மிகவும் குறிப்பிடத்தக்க பிராகிருத மொழிகள் ஆகும்.
ஹாலாவின் கவிதைத் தொகுப்பான காஹா சத்தாசை என்பது மகாராட்டிராவில் கிபி 3 முதல் 5 ஆம் நூற்றாண்டு வரையிலான காலத்தில் குறிப்பிடத்தக்கவை. காளிதாசனும் ஹர்ஷரும் தங்கள் சில நாடகங்களிலும் கவிதைகளிலும் மகாராட்டிரத்தைப் பயன்படுத்தினர். சைன மதத்தில், மகாராட்டிரத்தில் பல சுவேதாம்பரப் படைப்புகள் எழுதப்பட்டன.
எஞ்சியிருக்கும் காந்தார, பௌத்த நூல்கள் காந்தாரத்தில் பேசப்படும் வடமேற்கு பிராகிருதமான காந்தாரி மொழியில் எழுதப்பட்டுள்ளன.
பாளி இலக்கியம்
பாளி மொழியிலுள்ள தேரவாத பௌத்தத்தின் புனித நூலான திரிபிடகம் பெரும்பாலும் இந்திய வம்சாவளியைச் சேர்ந்தது. இருப்பினும் பின்னர் பாளி இலக்கியம் பெரும்பாலும் இந்தியத் துணைக்கண்டத்தின் பிரதான நிலப்பகுதிக்கு வெளியே, குறிப்பாக இலங்கை மற்றும் தென்கிழக்காசியாவில் உருவாக்கப்பட்டது.
கௌதம புத்தரின் போதனைகளையும் தத்துவங்களையும் நேரடியாக பாலி மொழியில் கொண்டுள்ள சுத்தபிடகம், அபிதர்ம படைப்புகள், கவிதைகள், துறவற ஒழுக்கம் பற்றிய படைப்புகள் ( வினயா ) மற்றும் ஜாதக கதைகள் நியமன பாளி இலக்கியத்தில் படைக்கப்பட்டவை.
தமிழ் இலக்கியம்
உலகின் தொன்மையான சிறந்த இலக்கியங்களில் ஒன்றான தமிழ் இலக்கியம் 2000 ஆண்டுகளுக்கு முற்பட்ட பழமையான இலக்கிய வளத்தைக் கொண்டது. ( சங்க காலம் : கிமு 5 ஆம் நூற்றாண்டு - கிபி 3 ஆம் நூற்றாண்டு. ) கிமு 300 முதல் கிபி 300 வரை ( அகநானூறு (1, 15, 31, 55, 61, 65, 91, 97, 101, 115, 127, 187, 197, 201, 211, 233, 253, 253, 281, 281, 222 331, 347, 349, 359, 393, 281, 295), குறுந்தொகை (11), நற்றிணை (14, 75) ஆகியவை கி.மு. 300க்கு முந்தையவை.     இத்தொகுப்பில் 473 கவிஞர்களால் இயற்றப்பட்ட தமிழில் 2381 கவிதைகள் உள்ளன. அவற்றில் சில 102 பெயர்கள் அறியப்படவில்லை.
கிடைக்கக்கூடிய பெரும்பாலான சங்க இலக்கியங்கள் கடைச்சங்க காலத்திலிருந்து வந்தவை. இந்த காலம் சங்க காலம் என்று அழைக்கப்படுகிறது. இது ஆயிரக்கணக்கான ஆண்டுகளாக நீடித்து வரும் இலக்கிய சங்கங்களைக் குறிக்கும் நடைமுறையில் உள்ள சங்கப் புராணங்களைக் குறிக்கிறது. சிறிய கவிதைகளில் சமயக் கவிதைகள் மட்டுமே பரிபாடலில் இடம் பெற்றுள்ளன. சங்க இலக்கியத்தின் எஞ்சிய பகுதிகள் மனித உறவுகளையும் உணர்ச்சிகளையும் கையாள்கின்றன.
சங்க இலக்கியம் காதல், போர், ஆளுகை, வணிகம் மற்றும் துக்கம் போன்ற உணர்ச்சி மற்றும் பொருள் தலைப்புகளைக் கையாள்கிறது. திருவள்ளுவர் போன்ற நெறிமுறைகள் மற்றும் அறம், செல்வம், அன்பு போன்ற பல்வேறு வாழ்க்கைப் பிரச்சினைகள் குறித்து எழுதிய தமிழ் அறிஞர்கள் அல்லது இந்தியாவில் நடந்த வரலாற்று நிகழ்வுகளை ஆராய்ந்த தமிழ்ப் புலவர் மாமூலனார் போன்ற சிறந்த தமிழ் அறிஞர்கள் சங்க காலத்தில் வாழ்ந்தனர்.
தொல்காப்பியம் (கி.மு. 3 ஆம் நூற்றாண்டு) தமிழில் இன்று கிடைக்கும் மிகப் பழமையான படைப்பாகக் கருதப்படுகிறது. தமிழ் இலக்கியத்தின் வரலாறு தமிழக வரலாற்றைப் பின்பற்றுகிறது, பல்வேறு காலகட்டங்களின் சமூக மற்றும் அரசியல் போக்குகளை நெருக்கமாகப் பின்பற்றுகிறது. ஆரம்பகால சங்கக் கவிதைகளின் மதச்சார்பற்ற தன்மை இடைக்காலத்தில் மத மற்றும் போதனை இயல்புடைய படைப்புகளுக்கு வழிவகுத்தது. திருக்குறள் மனித நடத்தை மற்றும் அரசியல் ஒழுக்கம் பற்றிய இத்தகைய படைப்புகளுக்கு சிறந்த எடுத்துக்காட்டு. சமய மறுமலர்ச்சி அலை சைவ மற்றும் வைணவ ஆசிரியர்களின் இலக்கிய வெளியீட்டின் பெரும் அளவை உருவாக்க உதவியது. இடைக்காலத்தில் சைன மற்றும் பௌத்த ஆசிரியர்கள் மற்றும் முஸ்லிம் மற்றும் ஐரோப்பிய எழுத்தாளர்களும் பிற்காலத்தில் தமிழ் இலக்கியத்தின் வளர்ச்சிக்கு பங்களித்தனர்.
19 ஆம் நூற்றாண்டின் பிற்பகுதியில் இருந்து தமிழ் இலக்கியத்தில் ஒரு மறுமலர்ச்சி ஏற்பட்டது. அப்போது சமய மற்றும் தத்துவ இயல்புடைய படைப்புகள் எளிய மக்கள் அனுபவிக்கும் பாணியில் எழுதப்பட்டன. தேசியவாதக் கவிஞர்கள் கவிதையின் ஆற்றலைப் பயன்படுத்தி மக்களைச் செல்வாக்கு செலுத்தத் தொடங்கினர். சிறுகதைகளும் புதினங்களும் வெளிவர ஆரம்பித்தன. தமிழ் திரைப்படங்களின் புகழ் நவீன தமிழ் கவிஞர்கள் உருவாகும் வாய்ப்புகளையும் அளித்துள்ளது.
வெளி இணைப்புகள்
பகுப்பு:இந்திய இலக்கியம் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அமெரிக்க டாலர்
அமெரிக்க டாலர் (dollar, USD) என்பது ஐக்கிய அமெரிக்காவின் நாணய அலகாகும். இது பொதுவாக மற்றைய சில நாடுகளின் டாலர்களுடன் வேறு படுத்திக் காட்டுவதற்காக $, அல்லது USD அல்லது US$ எனக் குறிக்கப்படும். ஒரு அமெரிக்க டாலர் 100 (சென்ட்) சதம் ஆகப் பிரிக்கப்பட்டுள்ளது. ஐக்கிய அமெரிக்காவில் டாலர் நாணயம் ஜூலை 6, 1785 இல் அறிமுகப்படுத்தப்பட்டது. 1995 இல் கையிருப்பிலிருந்த $380 பில்லியன் டாலர்களில் மூன்றில் இரண்டு பங்கு ஐக்கிய அமெரிக்காவுக்கு வெளியே புழங்கின. 2005 இல் கையிருப்பிலிருந்த பணம் இரண்டு மடங்காக $760 பில்லியனாக அதிகரித்தது.
கண்ணோட்டம்
ஐக்கிய அமெரிக்க அரசியலமைப்பு சட்டம் கட்டுரை 1,பிரிவு 8 இல் கூறியுள்ளபடி ஐக்கிய மாநில காங்கிரஸ்க்கு பணம், நாணயம் உருவாக்க அனுமதித்துள்ளது. இந்த அதிகாரத்தைச் செயல்படுத்தும் சட்டங்கள் தற்போது USC | 31 | 5112 இல் குறியிடப்பட்டுள்ளன. பிரிவு 5112 அமெரிக்க டாலர்கள் வெளியிடப்பட வேண்டிய படிவங்களைக் குறிப்பிடுகிறது. இந்த நாணயங்கள் பிரிவு 5112 இல் கடன்களை செலுத்துவதில் "சட்ட ஒப்பந்தம்" என்று குறிப்பிடப்படுகின்றன. சாகேவியா டாலர், செம்பு உலோக டாலருக்கு ஒரு எடுத்துக்காட்டு. தூய வெள்ளி டாலர் அமெரிக்கன் ஈகிள் வெள்ளி என அழைக்கப்படுகிறது. பிரிவு 5112 மற்ற நாணயங்களை வழங்குவதற்கும் வழிவகை வழங்குகிறது, இவை ஒரு சென்ட் இருந்து 50 டாலர்கள் வரை மதிப்புகள் உள்ளன. இந்த நாணயங்கள் முழுமையாக அமெரிக்காவின் நாணயங்கள் என்ற அரசியலமைப்பு கட்டுரையில் விவரிக்கப்பட்டுள்ளன.
"அனைத்து பொது பணத்தின் ரசீதுகள் மற்றும் செலவினங்களின் வழக்கமான அறிக்கை மற்றும் கணக்கு அவ்வப்போது வெளியிடப்படும்" என்று அமெரிக்க அரசியலமைப்பு கூறுகிறது. அமெரிக்க அரசியலமைப்புச் சட்டத்தின் 33ஆவது பிரிவு 331இன் கீழ், அந்த அரசியலமைப்பின் குறிப்பிட்ட விதிமுறை குறிப்பிடப்பட்டுள்ளது. "அறிக்கைகளில்" குறிப்பிடப்பட்டுள்ள பணத்தின் தொகை தற்போது அமெரிக்க டாலர்களில் வெளிப்படுகிறது (எடுத்துக்காட்டாக, ஐக்கிய அமெரிக்க அரசுகளின் 2009 நிதி அறிக்கையை பார்க்கவும்). எனவே அமெரிக்காவில் அமெரிக்க டாலர் கணக்குகளின் அளவீட்டு அலகு என விவரிக்கப்படலாம்.
"டாலர்" என்பது அரசியலமைப்பின் ஒன்றாம் கட்டுரையில் பகுதி 9 முதல் பத்தியில் உள்ள சொற்களில்களில் ஒன்றாகும். அங்கு, "டாலர்கள்" என்பது ஸ்பானிஷ் மிளிரும் டாலர் ஆகும். இது 8 ஸ்பானிஷ் நாணய மதிப்பைக் கொண்ட நாணயம், அல்லது ரியல்ஸ்.
சொல்லிலக்கணம்
16ஆம் நூற்றாண்டில், போஹேமியாவின் கியெரிகோனஸ் ஸ்க்லிக் கவுண்ட் (Count Hieronymus Schlick of Bohemia ), ஜோக்கோமிஸ்டல் (Joachimstal) என்ற பெயரிலிருந்து ஜோக்கோமிஸ்டாலர்ஸ் (Joachimstalers) என அழைக்கப்படும் நாணயங்களைத் தயாரிக்கத் தொடங்கியது,(ஜெர்மன் thal தால், அல்லது இப்போதெல்லாம் Tal, valley "பள்ளத்தாக்கு", ஆங்கிலத்தில் "dale" உடன் தொடர்பு).ஜோக்கோமிஸ்டல்,இந்த பள்ளத்தாக்கில் தான் வெள்ளி வெட்டப்பட்ட சுரங்கமுள்ளது(செயின்ட் ஜோக்கீமின் பள்ளத்தாக்கு, இப்போது ஜாக்கிமோவ்; பின்னர் செக் குடியரசின் பகுதியாக இருந்த போஹேமியா இராச்சியத்தின் ஒரு பகுதி). ஜொச்சிம்ஸ்டெர்ர் பின்னர் ஜெர்மன் டாலர் என்ற சொல்லினைச் சுருக்கிக் கொண்டு, கடைசியாக டேனிஷ் மற்றும் சுவிடிஸ் டால்லராக அழைக்கப்பட்டது,
டச்சுக்காரர் daler அல்லது (daalder) டால்டர் போன்ற டச்சு, எத்தியோப்பியன் ஷ் தில்லி (தாலரி), ஹங்கேரிய (tallér) டால்ரெர், இத்தாலியன் (tallero) டால்ரோரோ, மற்றும் ஆங்கிலத்தில் (dollar) டாலர். மாற்றாக, ஜெர்மனி நாணயத்தின் Guldengroschen (வெள்ளி இருப்பது போல ஆனால் ஒரு தங்க கில்டர் மதிப்பிற்கு சமமாக) "ஜோக்கோமிஸ்டல் வெள்ளியில் இருந்து தயாரிக்கப்பட்டது"
ஜோக்கோமிஸ்டல் அச்சிடப்பட்ட நாணயங்கள் விரைவில் தங்கள் நாணயங்களை ஒத்த அளவு மற்றம் எடை கொண்ட மற்ற இடங்களிலிருந்து நாணயங்களும் இந்தப் பெயரைப் பெற்றது. இது போன்ற ஒரு எடுத்துக்காட்டு, சிங்கத்தை சித்தரிக்கும் ஒரு டச்சு நாணயம், எனவே அதன் டச்சு பெயரான leeuwendaalder (ஆங்கிலத்தில்:  சிங்கம்  டாலர்).
.75 வெள்ளி நாணயத்தின் 427.16 grains கொண்டிருப்பதற்கும், 36 மற்றும் 42 (ஸ்டுவீவர்) க்கும் இடையில் உள்நாட்டிற்கும் இடமளிப்பதற்கும் உரிமையாளர் அனுமதிக்கப்பட்டார். பெருமளவிலான புழக்கத்தில் உள்ள நாணயங்களை விட இந்த நாணயங்கள் இலகுவாக இருந்தது, இதனால் ஒரு டச்சு வணிகர் வெளிநாட்டுக் கடன்களை வரி செலுத்துவோருக்கு செலுத்த மிகவும் சாதகமாக இருந்தது, அது வெளிநாட்டு வர்த்தகத்தினரின் தேர்வுக்கான நாணயமாக ஆனது.
leeuwendaalder டச்சு கிழக்கு இந்தியாவிலும் மற்றும் டச்சு புதிய நெதர்லாண்ட் காலனி (நியூயார்க்), மிகவும் பிரபலமாக இருந்தது. 17ஆவது மற்றும் 18ஆம் நூற்றாண்டின் முற்பகுதியில் பதின்மூன்று காலனிகளில் முழுவதும் விநியோகிக்கப்பட்டன. இது கிழக்கு ஐரோப்பா முழுவதும் பிரபலமடைந்தது, தற்போதைய ருமேனிய மற்றும் மொல்டோவ நாணயத்திற்கு லியூ (அதாவது "சிங்கம்") என்று அழைக்கப்பட்டது.
வேறுபெயர்க்ள்
சொல் வழக்கில் "பக்" (buck) (பவுண்டு ஸ்டெர்லிங்கிற்கான பிரிட்டிஷ் வார்த்தையான "quid" (s, pl) போன்றவை   அமெரிக்க டாலர் உட்பட பெரும்பாலும் பல நாடுகளின் டாலர்களை குறிக்க பயன்படுத்தப்படுகின்றன.இந்த வார்த்தை, 18 ஆம் நூற்றாண்டிற்கு முன்பிருந்த காலனித்துவ தோல் வியாபாரத்துடன் தோன்றியிருக்கலாம். இது ஒரு போக்கர் காலத்திலிருந்து தோன்றியிருக்கலாம். "Greenback-பசுமை பேக்" என்பது இன்னொரு புனைபெயர் ஆகும், இது குறிப்பாக 19 ஆம் நூற்றாண்டின் தேவைக்காக வடகிழக்கு உள்நாட்டுப் போர் செலவினங்களுக்கு ஆபிரகாம் லிங்கன் உருவாக்கிய டாலர்கள் குறிப்பு அசல் குறிப்பு பின்புறத்தில் கருப்பு மற்றும் பச்சை நிறத்தில் அச்சிடப்பட்டது. இது அமெரிக்க டாலரை குறிக்க பயன்படுத்தப்படுகிறது (ஆனால் மற்ற நாடுகளின் டாலர்கள் அல்ல). டாலரின் மற்ற நன்கு அறியப்பட்ட பெயர்கள் "பச்சைமலை", "பச்சை" மற்றும் "இறந்த ஜனாதிபதிகள்" (இறந்தவர்களின் ஜனாதிபதிகள் பெரும்பாலான பில்கள் மீது படம்பிடிக்கப்பட்டவை) ஆகியவற்றில் அடங்கும்.
டாலர் குறி
ஸ்பானிஷ் டாலர் ஸ்பெயினின் கோட் ஆஃப் ஆர்ம்ஸ் இல் ஹில்ல்கூல்ஸ் ஆஃப் ஹெர்குலஸ் இருந்து பெறப்பட்ட மற்றொரு பிரபலமான விளக்கமாகும். வெள்ளி ஸ்பானிஷ் டாலர் நாணயங்களில் இந்த தூண்கள் ஹெர்குலூஸ் இரண்டு செங்குத்துப் பட்டைகளின் வடிவத்தையும், ஒரு S வடிவத்தில் ஒரு ஊஞ்சலாடும் துணி இசைக் குழுவையும் போல இருக்கிறது.
வரலாறு
ஐக்கிய அமெரிக்க நாடுகள் டாலர் நாணயம் ஆரம்பத்தில் ஸ்பானிஷ் டாலரின் மதிப்பு மற்றும் தோற்றத்தை அடிப்படையாகக் கொண்டது. இது 16 ஆம் நூற்றாண்டு முதல் 19 ஆம் நூற்றாண்டு வரை பரவலாக பயன்படுத்தப்பட்டது.
ஐக்கிய அமெரிக்கா, 1792 ஆம் ஆண்டு நிறுவப்பட்ட முதல் டாலர் நாணயங்கள் மெக்சிகோ மற்றும் பெருவில் தயாரிக்கப்பட்ட ஸ்பெயினின் டாலருக்கு அளவு மற்றும் கலவை போன்று இருந்தது.ஸ்பானிஷ், அமெரிக்க வெள்ளி டாலர்கள், பின்னர் மெக்சிக்கோவின் வெள்ளி பெசோஸ் ஆகியவை அமெரிக்காவிலும், ஸ்பெயினின் டாலர் மற்றும் மெக்ஸிகன் பெசோ, 1857 ஆம் ஆண்டின் நாணயச் சட்டம் வரைக்கும் சட்டப்பூர்வமாக ஒப்பந்தம் செய்யப்பட்டன.பல்வேறு ஆங்கில காலனிகளின் நாணயங்களும் விநியோகிக்கப்பட்டன. லயன் டாலர் டச்சு நியூ நெதர்லாண்ட் காலனி (நியூயார்க்) இல் பிரபலமாக இருந்தது. ஆனால் லயன் டாலர் 17 ஆம் நூற்றாண்டிலும், 18 ஆம் நூற்றாண்டின் ஆரம்பத்திலும் ஆங்கில காலனிகளிலும் பரவப்பட்டது. காலனிகளில் எடுத்துக்காட்டுகள் சுற்றும் வழக்கமாக அணிந்திருந்தன, அதனால் அந்த வடிவமைப்பு முழுமையாக வேறுபடவில்லை, இதனால் அவை சில நேரங்களில் "நாய் டாலர்கள்" என்று குறிப்பிடப்பட்டன.
கண்டங்களின் நாணயம்
அமெரிக்கப்புரட்சி காலத்தில் பதின்மூன்று காலனிகள் சுதந்திரமான நாடுகள் ஆனது. பிரிட்டிஷ் நாணய விதிமுறைகளிலிருந்து விடுவிக்கப்பட்டனர், அவர்கள் ஒவ்வொரு £ sd காகித பணத்தையும் இராணுவ செலவினங்களுக்காக செலுத்தினர். கான்டினென்டல் காங்கிரசு "கான்டினென்டல் நாணயத்தை" ஸ்பானிஷ் டாலர்களில் குறிக்க ஆரம்பித்தது. பின்வரும் விகிதங்களில் டாலரின் மதிப்பானது மாநில நாணயங்களுக்கு ஒப்பானது: போரின் போது மோசமான முறையில் கான்டினென்டல் நாணயத்தின் மதிப்பு குறைக்கப்பட்டது.
மேற்கோள்கள்
பகுப்பு:நாணயங்கள் பகுப்பு:ஐக்கிய அமெரிக்க பொருளாதாரம்
உலூசியான்னி வால்கோவிச்
உலூசியான்னி வால்கோவிச் (Lucianne Walkowicz) ஓர் அமெரிக்க வானியலாளர் ஆவார். இவர் ஆடுலர் கோளரங்கத்தில் பணிபுரிகிறார். இவர் உடுக்கணக் காந்தச் செயல்பாடு ஆய்வுக்கும் தன் புறக்கோள் உயிரினங்களின் வாழ்தகவின்பாலான தாக்க ஆய்வுக்கும் பெயர்பெற்றவர். இவர் 2008 இல் இருந்து பேரியல் வானளக்கைத் தொலைநோக்கி, மாறும் விண்மீன் கூட்டிணைவுக்குத் தலைமை ஏற்றுவருகிறார் இவர் பேரியல் வானளக்கைத் தொலைநோக்கித் தரவு அறிவியல் ஆய்வுநல்கைத் திட்டத்தின் நிறுவன உறுப்பினரும் ஆவார். இவர் இருண்ட வான இயக்கப் பரப்புரைக்காக பன்னாட்டளவில் பெயர்பெற்றவர். இவர் 2011 ஆம் ஆண்டின் காவ்லி ஆய்வுறுப்பினராகவும் 2012 ஆம் ஆண்டின் TED முதுநிலை ஆய்வுறுப்பினராகவும் தேசிய அறிவியல் கல்விக்கழகத்தால் அறிவிக்கப்பட்டார்.
இவர் வெர்னர் கெர்சோகின் 2016 ஆம் ஆண்டு ஆவணமாகிய Lo and Behold இல் தோன்றியுள்ளார்.
மேற்கோள்கள்
பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள் பகுப்பு:1979 பிறப்புகள்
சோமவார விரதம்
சோமவார விரதம் சைவ மக்களால் கடைப்பிடிக்கப்படும் சிவ விரதங்களில் ஒன்று. கார்த்திகை மாதத்தில் வரும் திங்கட்கிழமை தோறும் சிவபெருமானை குறித்து அநுட்டிக்கப்படும் விரதமாகும். இவ்விரதத்தை உபவாசமாக அநுட்டிப்பது உத்தமமானது. இவ்விரதத்தை வாழ்நாள் முழுவதும் அநுட்டித்தல் வேண்டும். அப்படிச் செய்ய முடியாதவர்கள் பன்னிரண்டு வருட காலமாயினும், மூன்று வருட காலமாயினும் அநுட்டிக்கலாம்.
மேற்கோள்கள்
பகுப்பு:சிவ விரதங்கள்
க. பசுபதி
'''க. பசுபதி''' (14 சூலை 1925 – 5 சூலை 1965) ஈழத்து முற்போக்கு இடதுசாரி இலக்கியவாதி, கவிஞர். யாழ்ப்பாணக் கவிராயர் என்ற புனை பெயரில் தனது கவிதைகளை எழுதினார்.
வாழ்க்கைக் குறிப்பு
1925 ஆம் ஆண்டு பருத்தித்துறையிலுள்ள வராத்துப்பளை என்னும் கிராமத்தில் கந்தையா - அன்னம் தம்பதியருக்குப் பிள்ளையாகப் பிறந்தார். காலஞ்சென்ற தமிழறிஞர் கந்த முருகேசனாரிடம் பழந்தமிழ் இலக்கியங்களைக் கற்ற பசுபதி தம் கவிப்புலமையை விருத்தி செய்துகொண்டார்.
கவிதை இயற்றல்
இளமைக் காலத்திலிருந்தே கவிதைகளைப் படைத்துவந்த இவர், இலங்கையிலிருந்தும் இந்தியாவிலிருந்தும் வெளிவரும் பல பத்திரிகைகளில் தனது ஆக்கங்களை வெளியிட்டு வந்துள்ளார். பல நூறு கவிதைகளை எழுதியுள்ளார்.
சாதிப் போராட்டம்
யாழ்ப்பாண சாதி அமைப்பில் ஒடுக்கப்பட்ட சமூகத்தை சேர்ந்த பசுபதி, தனது ஆரம்ப கல்வியைக் கற்கத் தொடங்கிய காலம் தொடக்கம், பாடசாலைகளில் சாதிக்கொடுமையால் பாதிப்புகள் பலவற்றைச் சந்திக்க நேர்ந்தது. இதனால், இளமைக் காலத்தில் இருந்து சாதிக் கொடுமைக்கு எதிரான போராட்ட உணர்வும் சமூக சேவையில் நாட்டமும் வரப்பெற்றார். அந்நாட்களில் யாழ்ப்பாணத்திலும் பருத்தித்துறையிலும் செயற்பட்ட சன்மார்க்க ஐக்கிய வாலிபர் சங்கம், நல்வழி ஐக்கிய சேவாசங்கம் போன்ற சமூக சீர்திருத்த அமைப்புகளுடன் இணைந்து சேவை செய்தார்.
இவரது தமிழாசிரியர் கந்தமுருகேசனார் பகுத்தறிவு வாதியாக இருந்தமையால் பசுபதியும் பகுத்தறிவுக் கொள்கையில் ஊறி தன்னையும் பகுத்தறிவு வாதியாக மாற்றிக்கொண்டு ஒரு இறைமறுப்பாளராகவே வாழ்ந்தார்.
1956 தொடக்கம் 1963 வரை அகில இலங்கைச் சிறுபான்மைத் தமிழர் மகா சபையின் இணைச் செயலாளராகவும் நிர்வாகச் செயலாளராகவும் பணியாற்றினார். இக் காலகட்டத்தில் மகா சபையின் முயற்சியால் யாழ்ப்பாணக் குடாநாட்டின் பல பகுதியிலும் ஒடுக்கப்பட்ட சிறுவர்கள் கல்வி கற்பதற்காக சுமார் 16 அரசாங்கப் பாடசாலைகள் நிறுவப்பட்டன. இந்த முயற்சியின் பின்னணியில் கவிஞர் பசுபதியும் செயற்பட்டார். மேலும், மகாசபையின் தலைமையில் நடத்தப்பட்ட தேநீர்க் கடைப் பிரவேசம், மனித உரிமைப் போராட்டம் என்பவற்றில் தீவிரமாக ஈடுபட்டார்.
தாழ்த்தப்பட்ட மக்கள் அனுபவித்து வரும் இன்னல்கள், அவர்களுடைய பிரச்சினைகள், எதிர்கால நடவடிக்கைள் என்பவற்றை வளர்ச்சி பூர்வமாக விளக்கி, 1959 இல் வெளியிடப்பட்ட மகாசபை மலர் என்னும் கணக்கெடுப்பு ஏட்டிற்குப் பொறுப்பாசிரியராக இருந்து பசுபதி பணியாற்றினார். 1956 இல் இலங்கைக் கம்யூனிஸ்ட் கட்சியில் ஓர் உறுப்பினராக சேர்ந்து ஒடுக்கப்பட்ட மக்களுக்காக உழைத்தார்.
மறைவு
பசுபதி தனது 40வது வயதில் புற்றுநோய் காரணமாக காலமானார்.
மேற்கோள்கள்
பகுப்பு:1925 பிறப்புகள் பகுப்பு:1965 இறப்புகள் பகுப்பு:ஈழத்துக் கவிஞர்கள் பகுப்பு:ஈழத்து எழுத்தாளர்கள் பகுப்பு:யாழ்ப்பாணத்து நபர்கள் பகுப்பு:புற்றுநோயால் இறந்தவர்கள் பகுப்பு:இலங்கைத் தமிழ் ஆசிரியர்கள்
தான்சேன்
தான்சேன் குவாலியர் என்ற இடத்தில் ஓர் இந்துக் குடும்பத்தில் பிறந்தவர். தந்தை பெயர் முகுந்த் மிஸ்ரா. ஹரிதாஸ் சுவாமிகளிடம் இசை பயின்ற தான்சேன் மேவாவின் (Mewa) அraண்மனை வாத்தியக்கலைஞராக இருந்தார். பின்னர் அக்பரின் அரசவைக் கலைஞரானார். மியான் என்னும் பட்டத்தையும் அக்பரிடம் இருந்து பெற்றுக்கொண்டார். மியான் தான்சேன் பின்னர் இஸ்லாமியத்துக்கு மதம் மாறினார்.
பகுப்பு:இந்துஸ்தானி இசைக்கலைஞர்கள் பகுப்பு:அக்பர் பகுப்பு:இந்திய முஸ்லிம்கள்
கும்பகோணம் கற்பக விநாயகர் கோயில்
கும்பகோணத்தில் கற்பக விநாயகர் கோயில் என்ற பெயரில் மூன்று கோயில்கள் உள்ளன.
சோலையப்பன் தெரு
சோலையப்பன் தெருவில் ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார். இக்கோயிலின் குடமுழுக்கு 6 டிசம்பர் 2015இல் நடைபெற்றது.
ரயில் நிலையம்
மற்றொரு கற்பக விநாயகர் கோயில் கும்பகோணம் ரயில் நிலையத்தில் உள்ளது. இக்கோயிலின் மூலவராக விநாயகர் உள்ளார். இக்கோயிலின் குட முழுக்கு 23 அக்டோபர் 1969இல் நடைபெற்றது. 21 ஆகத்து 2015இல் மற்றொரு குடமுழுக்கு நடைபெற்றது.
நாகேஸ்வரன் கோயில் கீழவீதி
நாகேஸ்வரன் கோயில் கீழவீதியில், ஏகாம்பரேஸ்வரர் கோயிலின் இடது புறமாக ஒரு கற்பக விநாயகர் கோயில் உள்ளது. இக்கோயிலின் மூலவராக விநாயகர் உள்ளார்.
வடகட்டளை முத்து மாரியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்துமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
தங்க மலர்
தங்க மலர் 1969 ஆம் ஆண்டு வெளிவந்த தமிழ்த் திரைப்படமாகும். மல்லியம் ராஜகோபால் இயக்கத்தில் வெளிவந்த இத்திரைப்படத்தில் ஜெமினி கணேசன், சரோஜா தேவி மற்றும் பலரும் நடித்திருந்தனர்.
வெளி இணைப்புகள்
பகுப்பு:1969 தமிழ்த் திரைப்படங்கள்‎ பகுப்பு:டி. ஜி. லிங்கப்பா இசையமைத்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:எம். ஆர். ராதா நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள்
கோ. செந்தில் குமார்
'''கோ. செந்தில் குமார்' (G. Sendhil Kumar'') என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருப்பத்தூர் மாவட்டம் வாணியம்பாடியினைச் சார்ந்தவர். ஒப்பந்தக்காரராக உள்ள செந்தில் குமார் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். இவர் மே 2021-ல் தமிழ்நாடு சட்டமன்றத்திற்கு நடைபெற்ற பொதுத்தேர்தலில் வாணியம்பாடி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள்
பியூட்டிபுல் சூப்
பியூட்டிபுல் சூப் (Beautiful soup) என்ற மென்பொருள், நாம் விரும்பும் அழகிய வடிவில், மீயுரைக் குறியிடு மொழி, எக்ஸ்எம்எல் வடிவக் கோப்புகளை, வடித்து எடுக்கப்பயன்படுகிறது. எனவே, இதனை, அழகுவடிச் சாறு எனலாம். இம்மென்பொருள் எம்.ஐ.டீ. உரிமத்துடன் உள்ளது. எம்.ஐ.டீ. என்பது மாசாச்சூசெட்சு தொழில்நுட்பக் கழகம் என்பதைக் குறிக்கிறது. பைத்தானின் நூலகக்கூறகங்களில்(Library modules) ஒன்றான, 'பியூட்டிபுல் சூப்' (Beautiful Soup - அழகுவடிச் சாறு!),   இணையப்பக்கக் கோப்புகளில் (HTML, XML) இருந்து, தரவுகளைத் தேவைக்கேற்றவாறு பிரித்தெடுக்கப் பயன்படுகிறது. பைத்தானின் இரு பெரும் பதிப்புகளுக்கும்(பைத்தான்2.0~, 3.0~) இது செயற்படும் வகையில் அமைந்துள்ளது.
செயற்படும் முறை
உங்களின் சொற்பிரிப்பியுடன் (parser), இக்கூறகநிரல் இணைந்து, இணையப்பக்கத் தரவுகளினுள், தேவைக்கேற்றபடி உட்செல்லவோ(navigating), தேடவோ, மாற்றவோ இயலும். இந்த அழகுவடிச் சாறின் திறனால், நிரலர்களின் நாட்கணக்கான அல்லது மணிகணக்கான, நிரல் எழுதும் நேரம் வெகுவாகக் குறைகிறது.
கீழேகூறப்படுகின்ற விளக்கவுரைகள், அழகுவடிச்சாறின் (Beautiful Soup4) நான்காம் பதிப்புக்குரியதாகும். அதிலும் முக்கியமான உட்கூறுகள் மட்டுமே விளக்கப்படுகின்றன. பொதுவாக இந்த உட்கூறுகளை, செயற்கூறுகள் (functions) என்கிறோம். ஒவ்வொரு செயற்கூறும், வெவ்வேறு விதமாக செயற்படும் இயல்புடையவை ஆகும். அவ்வேறுபாடுகளை அறிந்தால், நமது தரவுப் பிரித்தெடுக்கும் நோக்கம் எளிதாகும். இந்நோக்கத்தில் ஏதேனும் இடர்வரின், அதற்குரிய தீர்வுகளும் விளக்கப்படுகின்றன. பைத்தானின் இருவகைப் பதிப்புகளிலும் (பைத்தான் 2.7, பைத்தான் 3.2), இச்செயற்கூறுகள், எந்த வேறுபாடும் இல்லாமல், ஒரே விதமாகவே செயற்படும் சிறப்பியல்பைப் பெற்றிருக்கின்றன.
நிரலாக்க அமைவு
இந்த எடுத்துக்காட்டு நிரலாக்கம், ஒரு தமிழ்விக்கியின் பகுப்பில் உள்ள கட்டுரைத்தலைப்புகளை, இணையத்தரவு வடித்தல் (web scrape) எடுத்துதவப்பயன்படுகிறது.
மொழிபெயர்ப்பு வழிகாட்டல்கள்
இதன் முந்தையப் பதிப்பான 'அழகுவடிச் சாறு 3', இனி இற்றையாகாது(updation). எனவே, இனி bs4 பதிப்பைப் பயன்படுத்தவும். bs3 எதிர் bs4 வேறுபாடுகளை, இப்பக்கத்தில் அறிந்து கொள்ளலாம்.
பின்வரும் மொழிகளில், இந்த ஆவணத்தின் மொழிபெயர்ப்புகளைக் காணலாம்.
வெளியிணைப்புகள்
பகுப்பு:கட்டற்ற மென்பொருட்கள் பகுப்பு:பைத்தான் நூற்கட்டகங்கள் பகுப்பு:தமிழ்க் கணிமை நிரல் எடுத்துக்காட்டுக்கள் உள்ள கட்டுரைகள்
சாய்ஹா மாவட்டம்
சாய்ஹா மாவட்டம், இந்திய மாநிலமான மிசோரத்தின் மாவட்டங்களில் ஒன்று. இதன் தலைமையகம் சாய்ஹா ஆகும்.
அரசியல்
இது மிசோரம் மக்களவைத் தொகுதிக்கு உட்பட்டது.
பொருளாதாரம்
2006ஆம் ஆண்டில், ஒன்றிய அரசு வெளியிட்ட கணக்கெடுப்பில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.
இணைப்புகள்
பகுப்பு:மிசோரம் மாவட்டங்கள் பகுப்பு:சாய்ஹா மாவட்டம்
உஞ்சனை ஊராட்சி
உஞ்சனை ஊராட்சி (Unjanai Gram Panchayat), தமிழ்நாட்டின் சிவகங்கை மாவட்டத்தில் உள்ள கண்ணங்குடி ஊராட்சி ஒன்றியத்தில்  அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2508 ஆகும். இவர்களில் பெண்கள் 1268 பேரும் ஆண்கள் 1240 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சமதொடுகோட்டு வட்டம்
சமதொடுகோட்டு வட்டம் (Radical circle) என்பது, பொதுமைய வட்டங்களல்லாத மூன்று வட்டங்களை செங்குத்தாக வெட்டும் வட்டமாகும். இந்த வட்டத்தின் மையம் சமதொடுகோட்டச்சுச் சந்தி எனப்படுகிறது. மூன்று வட்டங்களை இரண்டிரண்டாக எடுத்துக்கொண்டு மூன்று சமதொடுகோட்டு அச்சுகள் வரைந்தால் அவை மூன்றும் சந்திக்கும் புள்ளியே சமதொடுகோட்டச்சுச் சந்தி. எனவே இப்புள்ளியின் படி மூன்று வட்டங்களுக்கும் சமம். இந்தப் படியின் வர்க்கமூலத்தை ஆரமாகவும் சமதொடுகோட்டச்சுச் சந்தியை மையமாகவும் கொண்டு வரையப்படும் சமதொடுகோட்டு வட்டமானது மூன்று வட்டங்களையும் செங்குத்தாக வெட்டும். அதாவது எடுத்துக்கொள்ளப்பட்ட மூன்று வட்டங்கள் ஒவ்வொன்றும், சமதொடுகோட்டு வட்டத்தை வெட்டும் புள்ளியில் அவற்றின் தொடுகோடுகளுக்கு இடையேயுள்ள கோணம் செங்கோணமாக இருக்கும்
மேற்கோள்கள்
பகுப்பு:வட்டங்கள் பகுப்பு:பகுமுறை வடிவவியல்
ஆச்சி மெக்லரன்
ஆச்சி மெக்லரன் (Archie MacLaren, பிறப்பு: திசம்பர் 1 1871, இறப்பு: நவம்பர் 17 1944), இங்கிலாந்து அணியின் துடுப்பாட்டக்காரர் ஆவார். இவர் 35 தேர்வுத் துடுப்பாட்டப் போட்டிகளிலும், 424 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1894 - 1909 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1944 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
தீத்தால் கடற்கரை
மேலும் பார்க்கவும்
பகுப்பு:Coordinates on Wikidata பகுப்பு:இந்தியக் கடற்கரைகள்
புரோகா
புரோகா (ஆங்கிலம்: Broga; சீனம்: 布罗加; என்பது மலேசியா, சிலாங்கூர், உலு லங்காட் மாவட்டத்தில் அமைந்துள்ள நகரம். 2001-ஆம் ஆண்டில் இங்கு 150 கோடி ரிங்கிட் செலவில் எரி உலை கட்டுவதற்கு நடுவண் அரசு திட்டம் வகுத்தது. அந்தத் திட்டத்திற்கு எதிராக பொது மக்கள் வழக்கு தொடர்ந்து வெற்றி பெற்றார்கள். மலேசிய வரலாற்றில் அது ஒரு முக்கிய நிகழ்ச்சியாகக் கருதப் படுகிறது.
வரலாறு
புரோகா எனும் பெயர் புரோகா நதியில் இருந்து பெறப் பட்டது. முன்பு காலத்தில் புரோகா காட்டு ஆற்றுப் பகுதியில் புரோகா எனும் புராண மிருகம் வாழ்ந்ததாகவும்; அந்த மிருகத்தின் பெயரே ஆற்றுக்கும்; நகரத்திற்கும் வைக்கப் பட்டதாகவும் சொல்லப் படுகிறது.
இரண்டாம் உலகப் போரின் போது மலாயாவில் பிரித்தானியர் ஆதரவுப் படைகளுக்கும் ஜப்பானியர்களுக்கு இடையே இங்கே பெரிய சண்டை நடந்ததாக அவர் அந்த நூலில் எழுதி உள்ளார்.
நிலவியல்
புரோகா நகருக்கு ஒரு தனிச் சிறப்பு உள்ளது. நெகிரி செம்பிலான்; சிலாங்கூர் மாநிலங்களின் மைய எல்லையில் அமைந்து இருப்பதே அதன் சிறப்பு அம்சமாகும். அந்த நகரின் வலது புறத்தில் சிலாங்கூர் செமினி துணை மாவட்ட நகராட்சி மன்றத்தின் கண்காணிப்பு. இடது புறத்தில் நெகிரி செம்பிலான் லெங்கேங் துணை மாவட்ட நகராட்சி மன்றத்தின் கண்காணிப்பு.
இந்த நகரத்தின் அரசாங்க மருத்துவமனையும்; நகரக் காற்பந்து விளையட்டுத் திடலும் சிலாங்கூர் மாநிலத்தில் உள்ளன. அதே வேளையில் அந்த நகரத்தின் காவல் நிலையம்; நெகிரி செம்பிலான் மாநிலத்தில் உள்ளது.
இவ்வாறு தனிச் சிறப்பு பெற்ற சில நகரங்கள் மலேசியாவில் உள்ளன. அவற்றுள் நெகிரி செம்பிலான் மாநிலத்தில் உள்ள தம்பின் நகரம்; மலாக்கா மாநிலத்தில் உள்ள பத்தாங் மலாக்கா நகரம்; ஆகிய இரண்டையும் எடுத்துக் காட்டாகச் சொல்லலாம்.
புரோகா மலை
மலேசியா தித்திவாங்சா மலைத்தொடரின் விளிம்பில் இந்த நகரம் வீற்று உள்ளது. இந்த நகரம் வெப்பமண்டல மழைக்காடுகளும் பசுமையான மலைகளாலும் சூழப்பட்டு உள்ளது. அவற்றில் மிக முக்கியமானது புரோகா குன்று. பொதுவாக இந்தக் குன்றை புரோகா மலை என்றே பலரும் அழைக்கிறார்கள்.
அத்துடன் மலை அடிவாரத்தைச் சுற்றிலும் அழகு அழகான இயற்கைக் காட்சிகள். அதனால் அண்மைய காலங்களில் இது ஒரு பிரபலமான சுற்றுலாத் தளமாகத் தடம் பதித்தும் வருகிறது.
2016-ஆம் ஆண்டில் ஓலா போலா Ola Bola எனும் உள்ளூர்த் திரைப் படத்தின் சில காட்சிகள் இங்கே படமாக்கப்பட்டன. புரோகா மலையும் மிகப் பிரபலம் அடைந்தது. அதன் பின்னர் இந்தப் பகுதிகளில் சில மேம்பாட்டுத் திட்டங்கள் தீவிரம் அடைந்தன. அதனால் இந்த மலையின் தனித்துவமான அழகு அமைப்பும் நிரந்தரமாகச் சேதம் அடைந்து வருகிறது.
கடந்த 20 ஆண்டுகளுக்கு முன்னர் வரையிலும் புரோகா நகரம் அதிகம் அறியப் படாத நகரமாய் இருந்தது. ஒரு விவசாய நகரமாகவே இருந்தது. ரப்பர் முக்கியமான பயிர்த் தொழில். ஆனால் அண்மையில் இந்த நகரத்தில் ஒரு திருப்புமுனை. நகரத்திற்கு அருகாமையில் நாட்டிங்ஹாம் பல்கலைக்கழக வளாகம் தோற்றுவிக்கப்பட்டது. அதனால் கணிசமான அளவிற்கு மாணவர்கள் கல்வி கற்க வந்தார்கள்.
அந்த வகையில் அவர்கள் இந்த நகரத்திற்கு விரைவான வளர்ச்சியையும் கொண்டு வந்து உள்ளனர் என்று சொல்லலாம். புரோகா நகரம் அதன் சீன உணவகங்களுக்கும்; டுரியான் பழத் தோட்டங்களுக்கும் மிகவும் பெயர் பெற்றது.
புரோகா எரி உலை
2001-ஆம் ஆண்டில் செமினி நகருக்கும் புரோகா நகருக்கும் இடைப்பட்ட நிலப் பகுதியில், 150 கோடி ரிங்கிட் செலவில் ஓர் எரி உலை கட்டுவதற்கு நடுவண் அரசு திட்டம் வகுத்தது. அந்தத் திட்டம் ஆசியாவிலேயே மிகப்பெரிய எரி உலை திட்டமாகக் கருதப் பட்டது.
அதன் முக்கிய நோக்கம் கோலாலம்பூரின் கழிவுகளை அங்கு கொண்டு வந்து சுத்திகரிப்புச் செய்வது ஆகும். 2003-ஆம் ஆண்டில் செமினி, புரோகா வாழ் மக்கள் ஆலைக் கட்டுமானத்திற்கு எதிராக வழக்கு தொடர்ந்தார்கள்.
2005-ஆம் ஆண்டு தொடக்கத்தில் நீதிமன்றம் தற்காலிகமாகத் ஒரு தடை உத்தரவைப் பிறப்பித்தது. அந்த வகையில் பொது மக்கள் வெற்றி பெற்றார்கள். இருப்பினும் அந்த ஆலையின் கட்டுமானத்திற்கு அதிகம் செலவாகும் என்பதால் அந்தக் கட்டுமானம் நிறுத்தப்பட்டதாக அரசாங்கம் அறிவித்தது.
மேற்கோள்
பகுப்பு:மலேசிய நகரங்கள் பகுப்பு:சிலாங்கூர்
மதுரை மீனாட்சி சுந்தரேசுவரர் கோயில்
மதுரை மீனாட்சி சுந்தரேசுவரர் கோயில் (Meenakshi Temple) என்பது வைகை ஆற்றின் கரையில் அமைந்துள்ள, கோயில் நகரமான மதுரையின் மத்தியில், அமைந்துள்ள சிவன் ஆலயமாகும். இச்சிவ ஆலயத்தின் மூலவர் சுந்தரேசுவரர் மற்றும் அம்பிகை மீனாட்சியம்மன். இக்கோயிலை மதுரை மீனாட்சியம்மன் கோயில் என்றும் அழைக்கின்றனர். இக்கோயிலில், தமிழகத்தில் உள்ள 366 மீனாட்சி சுந்தரேசுவரர் கோயில்களின் மூலக்கோயிலாக உள்ளது. இத்தலத்தில், முதல் பூசை, அம்பிகை மீனாட்சிக்கே செய்யப்படுகிறது.